บจธ. ยื่นมือช่วยเกษตรกรได้รับผลกระทบที่ดินทำกินจากโครงการ EEC
สถาบันบริหารจัดการธนาคารที่ดิน ยื่นมือช่วยเกษตรกรที่ได้รับผลกระทบที่ดินทำกินจากโครงการพัฒนาระเบียงเศรษฐกิจพิเศษภาคตะวันออก พร้อมสนับสนุนให้กลุ่มเกษตรกรรวมกลุ่มจัดตั้งวิสาหกิจชุมชนชื่อ วิสาหกิจชุมชนเกษตรประมงธรรมชาติ รวมทั้งดำเนินการตามขั้นตอนโครงการช่วยเหลือผู้ประสบปัญหาด้านที่ดินจากการดำเนินนโยบายของรัฐที่ โรงแรมซันธารา เวลเนส รีสอร์ท ตำบลคลองนา อำเภอเมือง จังหวัดฉะเชิงเทรา สถาบันบริหารจัดการธนาคารที่ดิน หรือ บจธ. เปิดรับฟังความคิดเห็นของภาคประชาชน เกี่ยวกับร่างพระราชกฤษฎีกาจัดตั้งสถาบันบริหารจัดการเพื่อการกระจายการถือครองที่ดินที่เป็นธรรม (องค์การมหาชน) พ.ศ. โดยมี พล.ต.อ. เฉลิมเกียรติ ศรีวรขาน คณะทำงานด้านกฎหมายการสร้างการรับรู้และการมีส่วนร่วมของประชาชน รองนายกรัฐมนตรี (พลเอกประวิตร วงษ์สุวรรณ) เป็นประธานในพิธีเปิดการประชุม มีภาคประชาชนเข้าร่วมแสดงความคิดเห็นเกี่ยวกับร่างพระราชกฤษฎีกาฯ ดังกล่าว เป็นจำนวนกว่า 200 คนนายกุลพัชร ภูมิใจอวด รองผู้อำนวยการปฏิบัติหน้าที่แทน ผู้อำนวยการสถาบันบริหารจัดการธนาคารที่ดิน (องค์การมหาชน) หรือ บจธ. เปิดเผยว่า จากภารกิจของ บจธ. ในการสร้างนวัตกรรมทางสังคมเพื่อเป็นต้นแบบในการดำเนินงานให้กับ ธนาคารที่ดิน หรือ สถาบันบริหารจัดการเพื่อการกระจายการถือครองที่ดินที่เป็นธรรม (องค์การมหาชน) เพื่อลดความเหลื่อมล้ำ และกระจายการถือครองที่ดินให้แก่เกษตรกรผู้ที่เดือดร้อนเรื่องที่ดินทำกิน ตลอดจนการป้องกันการสูญเสียสิทธิ์ในที่ดินให้แก่ผู้มีรายได้น้อยและเกษตรกร โดยทดลองดำเนินงานผ่านโครงการในรูปแบบต่างๆ เช่น โครงการแก้ไขปัญหาเกษตรกรและผู้ยากจนซึ่งมีปัญหาจะสูญเสียสิทธิ์ในที่ดินจากการจำนองและขายฝาก โครงการบริหารจัดการที่ดินแบบครบวงจร โครงการนำร่องธนาคารที่ดินใน 5 ชุมชน และโครงการตลาดกลางที่ดินเนื่องจากในปัจจุบันรัฐบาลอยู่ระหว่างการปฏิรูปประเทศในหลายๆ ด้าน เช่น ด้านการคมนาคม เศรษฐกิจ การค้าการลงทุน ฯลฯ จำเป็นต้องมีการเวนคืนที่ดินทั้งที่ดินของเอกชนและที่ดินของรัฐประเภทต่างๆ ทำให้ประชาชนที่เป็นเจ้าของกรรมสิทธิ์ในที่ดิน หรือมีสิทธิ์การเช่าได้รับผลกระทบไม่มีที่ดินทำกิน หรือมีแต่ไม่เพียงพอ ซึ่งสถานการณ์ดังกล่าวเริ่มส่งผลกระทบกับประชาชนในพื้นที่บางส่วนบ้างแล้ว เช่น โครงการเขตเศรษฐกิจพิเศษ โครงการรถไฟความเร็วสูง โครงการรถไฟรางคู่ โครงการทวงคืนผืนป่า เป็นต้นบจธ. มีหน้าที่โดยตรงในการให้ความช่วยเหลือกลุ่มผู้ที่ได้รับผลกระทบด้านที่ดินทำกิน จึงได้จัดทำแผนการให้ความช่วยเหลือ หรือแนวทางที่เหมาะสมรองรับทั้งการแก้ไขและป้องกัน โดยได้ดำเนิน โครงการช่วยเหลือผู้ประสบปัญหาที่ดินจากการดำเนินนโยบายของรัฐ เพื่อสำรวจ เก็บข้อมูล พื้นที่เป้าหมายที่ได้ประกาศเป็นเขตการดำเนินนโยบายของรัฐ เพื่อให้ความช่วยเหลือและแก้ปัญหาประชาชนที่ได้รับผลกระทบจากการดำเนินโครงการต่างๆ ตามนโยบายของรัฐทั้งปัจจุบันและในอนาคต ซึ่งยังไม่ได้รับความช่วยเหลือ เพื่อส่งเสริมและให้ความรู้ด้านการประกอบอาชีพเกษตรกรรมแบบผสมผสาน สนับสนุนให้เกิดการรวมกลุ่มกันของประชาชนที่ได้รับผลกระทบจากการดำเนินโครงการต่างๆ ในการบริหารจัดการที่ดินร่วมกันสำหรับพื้นที่เป้าหมายพื้นที่โครงการพัฒนาระเบียงเศรษฐกิจพิเศษภาคตะวันออก (Eastern Economic Corridor : EEC) จังหวัดฉะเชิงเทรา ชลบุรี ระยอง และจังหวัดอื่นๆ เซ่น โครงการทางหลวงพิเศษระหว่างเมืองสายบางปะอิน-นครราชสีมา โครงการทางหลวงพิเศษหมายเลข 81 สายบางใหญ่-กาญจนบุรี และโครงการอื่นๆ ของรัฐนายกุลพัชร กล่าวต่อไปว่า จากการสำรวจข้อมูลในพื้นที่ที่ได้รับผลกระทบจากการประกาศพื้นที่เป็นเขตเศรษฐกิจพิเศษภาคตะวันออก ปรากฏว่ามีกลุ่มเกษตรกรในพื้นที่ ตำบลเขาดิน อำเภอบางปะกง จังหวัดฉะเชิงเทรา ได้รับผลกระทบในเรื่องที่ดินทำกินกว่า 100 ราย โดยกลุ่มเกษตรกรได้ประสานขอความช่วยเหลือมายัง บจธ. และ บจธ.ได้ลงพื้นที่เมื่อวันที่ 8 พฤศจิกายน 2562 ลงพื้นที่เป้าหมาย ประชุมชี้แจงขั้นตอนการดำเนินงานและให้ผู้เกี่ยวข้องดำเนินการ สนับสนุนให้กลุ่มเกษตรกรรวมกลุ่มจัดตั้งวิสาหกิจชุมชน ชื่อ วิสาหกิจชุมชนเกษตรประมงธรรมชาติ ให้กลุ่มกำหนดรูปแบบและจัดทำแผนการใช้ประโยชน์ที่ดินประสานกับเจ้าของที่ดินเพื่อทำหนังสือแจ้งความประสงค์เสนอขายที่ดินมายัง บจธ. เพื่อดำเนินการตามขั้นตอนโครงการช่วยเหลือผู้ประสบปัญหาด้านที่ดินจากการดำเนินนโยบายของรัฐต่อไป.
สถาบันบริหารจัดการธนาคารที่ดิน ยื่นมือช่วยเกษตรกรที่ได้รับผลกระทบที่ดินทำกินจากโครงการพัฒนาระเบียงเศรษฐกิจพิเศษภาคตะวันออก พร้อมสนับสนุนให้กลุ่มเกษตรกรรวมกลุ่มจัดตั้งวิสาหกิจชุมชน 
บจธ.,อีอีซี,ที่ดินทำกิน,กลุ่มเกษตรกร,วิสาหกิจชุมชน,ธนาคารที่ดิน,กลุ่มเกษตรบางปะกง,ข่าวทั่วไป